গত ৩ জুন লাইনে দাঁড়িয়ে যারা অগ্রিম টিকিট সংগ্রহ করেছিলেন তারাই আজ কমলাপুর স্টেশন থেকে ট্রেনে ঢাকা ছাড়ছেন। ঈদযাত্রার তৃতীয় দিন সকাল থেকেই কমলাপুর স্টেশনে ভিড় করতে থাকেন নানা বয়সী মানুষ। স্টেশনের প্লাটফর্মে সকাল থেকেই কাঙ্ক্ষিত ট্রেনের জন্য অপেক্ষায় ছিলেন যাত্রীরা। তাদের প্রায় সবার হাতেই ছিল ব্যাগ-লাগেজ। প্ল্যাটফর্মে ট্রেন পৌঁছামাত্রই শুরু হয় যাত্রীদের হুড়োহুড়ি।